บลจ.กรุงไทยส่ง3กองตราสารหนี้ขาย
บลจ.กรุงไทย เปิดขาย 3 กองทุนตราสารหนี้รวด ลงทุนหลากหลาย ทั้งใน-ต่างประเทศ ชู 6 เดือน จ่ายสูงสุด 3.35% ต่อปี
20 มี.ค. 2555

บลจ.กรุงไทย เปิดขาย 3 กองทุนตราสารหนี้รวด ลงทุนหลากหลาย ทั้งใน-ต่างประเทศ ชู 6 เดือน จ่ายสูงสุด 3.35% ต่อปี 
นายสมชัย บุญนำศิริ  กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า ในสัปดาห์นี้บริษัทเปิดจำหน่ายกองทุนเปิดกรุงไทยธนทรัพย์ บี 31 (KTSUPB31) เสนอขายตั้งแต่วันที่ 21 - 27 มี.ค.2555 ลงทุนในเงินฝาก ตราสารการเงินระยะสั้น ธนาคารพาณิชย์ไทย ตั๋วแลกเงินบริษัทเอกชนไทย   ในสัดส่วน 23%   ส่วนที่เหลือลงทุนในเงินฝากประจำของธนาคารในต่างประเทศ ผู้ลงทุนจะได้รับผลตอบแทนประมาณ 3.35%  ต่อปี    โดยเงินลงทุนในต่างประเทศ จะมีการป้องกันความเสี่ยงจากอัตราแลกเปลี่ยนทั้งจำนวน   
นอกจากนี้  บริษัทอยู่ระหว่างเปิดจำหน่ายกองทุนเปิดเคแทม  อิควิตี้  ลิงค์  คอมเพล็กซ์  รีเทิร์น  1 ปี  6 เดือน   (KTEL1Y6M)   ตั้งแต่วันที่ 15-21  มี.ค.2555 อายุโครงการ 1 ปี  6 เดือน  มูลค่า 1,000 ล้านบาท    เป็นกองทุนที่ลงทุนใน Option  ที่อ้างอิงผลตอบแทนของตราสารทุนไทยออกโดยสถาบันการเงินไทย  ในสัดส่วน 3-5% ส่วนที่เหลือลงทุนในเงินฝากประจำของธนาคารต่างประเทศ 3 แห่ง สัดส่วนการลงทุนรวม 75% และเงินฝาก ตั๋วแลกเงิน หุ้นกู้สถาบันการเงิน หรือบริษัทเอกชนในประเทศ  25 -27%  ของมูลค่าทรัพย์สินสุทธิของกองทุน  โดยผู้ลงทุนมีโอกาสได้รับผลตอบแทนสูงสุดถึง 20%    และกองทุนนี้จำหน่ายผ่านธนาคารสแตนดาร์ดชาร์ดเตอร์   
พร้อมทั้งบริษัทยังอยู่ในระหว่างการเปิดจำหน่ายกองทุนเปิดกรุงไทยสมาร์ท อินเวส 6 เดือน6 (KTSIV6M6 )  เสนอขายตั้งแต่วันที่  19 - 23 มีนาคม 2555  อายุโครงการ  6 เดือน   เน้นลงทุนในพันธบัตรธนาคารแห่งประเทศไทย  เงินฝากธนาคารเกียรตินาคิน   และตั๋วแลกเงินของภาคเอกชน    โดยผู้ลงทุนจะได้รับผลตอบแทนประมาณ  3.00%  ต่อปี